Plassen preges av de to tårnhusene; den majestetiske Vingården i jugendstil (Trondhjemsvegen 2) med forretninger og boliger – og Quality Grand Hotell (Jernbanegata 5). I øst, ved Jernbanegata, ligger en privatdrevet parkeringsplass. For øvrig finnes banker, forretninger og øvrige sentrumsfasiliteter i de tilstøtende bygningene i de søndre delene av plassen. Fahlstrøms plass er oppkalt etter politifullmektig Axel Fahlstrøm (1845–1885). På folkemunne heter plassen Gesellparken.